หุ้นไทยปิดภาคเช้าร่วง10จุด
ตลาดหุ้นไทยวันนี้ ปิดภาคเช้าที่ระดับ 708.94&nbsp; จุด ลดลง 10.05 จุด หรือ 1.40% มูลค่าการซื้อขาย 12,287.62 ล้านบาท&nbsp;&nbsp;
22 ม.ค. 2553

ตลาดหุ้นไทยวันนี้ ปิดภาคเช้าที่ระดับ 708.94  จุด ลดลง 10.05 จุด หรือ 1.40% มูลค่าการซื้อขาย 12,287.62 ล้านบาท  
นักลงทุนยังเทขายหุ้นอย่างต่อเนื่องจากปัจจัยการเมืองในประเทศที่ยังต้องติดตามสถานการณ์อย่างใกล้ชิด รวมถึงปัจจัยต่างประเทศที่กดดันตลาดหุ้นเช่นกัน โดยราคาน้ำมันดิบในตลาดโลกยังคงอ่อนตัวลงต่อกดดันหุ้นกลุ่มพลังงาน  ประกอบกับดัชนีดาวโจนส์ที่ร่วงหนัก 213.27 จุด หรือ 2.01%  ส่งผลให้เช้านี้หุ้นเอเชียซึ่งยังกังวลกรณีที่ทางการจีนมีความเข้มงวดในการควบคุมการปล่อยสินเชื่อของธนาคารพาณิชย์อยู่แล้วก็ปรับตัวลดลงต่อเมื่อปิดการซื้อขายภาคเช้า เช่น ฮั่งเส็ง ปิดลดลง 530.16 จุด หรือ 2.54%  จีนปิดลดลง 69.67 จุด หรือ 2.25% นิคเกอิ ปิดลดลง 295.40 จุด หรือ 2.72%